CELEX: 62008TN0052
Language: el
Date: 2008-02-05 00:00:00
Title: Υπόθεση T-52/08 P: Αναίρεση που άσκησε στις 5 Φεβρουαρίου 2008 η Επιτροπή των Ευρωπαϊκών Κοινοτήτων κατά της αποφάσεως που εξέδωσε το Δικαστήριο Δημόσιας Διοίκησης στις 22 Νοεμβρίου 2007 στην υπόθεση F-110/06, Carpi Badía κατά Επιτροπής

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/38
            
         Αναίρεση που άσκησε στις 5 Φεβρουαρίου 2008 η Επιτροπή των Ευρωπαϊκών Κοινοτήτων κατά της αποφάσεως που εξέδωσε το Δικαστήριο Δημόσιας Διοίκησης στις 22 Νοεμβρίου 2007 στην υπόθεση F-110/06, Carpi Badía κατά Επιτροπής
   (Υπόθεση T-52/08 P)
   (2008/C 92/76)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Επιτροπή των Ευρωπαϊκών Κοινοτήτων (εκπρόσωποι: G. Berscheid και K. Herrmann)
   
      Αντίδικος κατ' αναίρεση: José María Carpi Badía (Λουξεμβούργο, Μεγάλο Δουκάτο του Λουξεμβούργου)
   Αιτήματα της αναιρεσείουσας
   Η αναιρεσείουσα ζητεί από το Πρωτοδικείο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της 22ας Νοεμβρίου 2007, στην υπόθεση F-110/06, Carpi Badía κατά Επιτροπής, και να αναπέμψει την υπόθεση ενώπιον του Δικαστηρίου Δημόσιας Διοίκησης
            
         
               —
            
            
               να καταδικάσει τον αναιρεσίβλητο στα δικαστικά έξοδα.
            
         Ισχυρισμοί και κύρια επιχειρήματα
   Με την παρούσα αίτηση αναιρέσεως, η Επιτροπή ζητεί την αναίρεση της αποφάσεως που εξέδωσε το Δικαστήριο Δημόσιας Διοίκησης (ΔΔΔ) στις 22 Νοεμβρίου 2007 στην υπόθεση F-110/06, Carpi Badía κατά Επιτροπής, και με την οποία ακυρώθηκε η απόφασή της περί απονομής στον πρωτοδίκως προσφεύγοντα αριθμού μορίων προτεραιότητας ανεπαρκούς για να προαχθεί στο πλαίσιο της περιόδου προαγωγών 2005, καθώς και η απόφασή της περί καταρτίσεως του πίνακα των υπαλλήλων που προήχθησαν στο πλαίσιο της εν λόγω περιόδου, στον βαθμό που δεν περιέχει το όνομα του προσφεύγοντος.
   Προς στήριξη της αιτήσεως αναιρέσεως, η Επιτροπή προβάλλει τρεις λόγους αναιρέσεως που είναι πανομοιότυποι με αυτούς που προβλήθηκαν στο πλαίσιο της υποθέσεως T-51/08 P, Επιτροπή κατά Dittert.